stanford-oval/wikipedia huggingface dataset:
ไฮเนเก้น
การโฆษณาประชาสัมพันธ์

ไฮเนอเกินเป็นผู้สนับสนุนหลักของฟุตบอลยูฟ่าแชมเปียนส์ลีกและรักบี้ชิงแชมป์โลก ตลอดจนการถ่ายทำภาพยนตร์เจมส์ บอนด์
แหล่งข้อมูลอื่น

เว็บไซต์ทางการ
Heineken : The advantage in-touch brand building
แคนวา

| --- | --- |
ประเภท: เอกชน
อุตสาหกรรม:  การออกแบบกราฟิก  ซอฟต์แวร์ 
ก่อตั้ง: 2013; 12 ปีที่แล้ว (2013)
ผู้ก่อตั้ง: เมลานี เพอร์กินส์ คลิฟ โอเบรชท์ คาเมรอน อดัมส์
สำนักงานใหญ่:  ซิดนีย์, ออสเตรเลีย
พื้นที่ให้บริการ: ทั่วโลก
ผลิตภัณฑ์: แคนวา, แคนวาโปร, แคนวาสำหรับองค์กร, แคนวาสำกรับการศึกษา, แคนวาสำหรับองค์กรไม่แสวงกำไร
รายได้: 2,000,000,000 ดอลลาร์สหรัฐ (พ.ศ. 2566) 
สมาชิก: ผู้ใช้ 100 ล้านคน
พนักงาน: 3,500 คน (2023)
บริษัทแม่: แคนวา อิงก์
บริษัทในเครือ:   พิกซาร์เบย์  เพกเซลส์  คาไลโดดอทเอไอ  สมาร์ทม็อกอัปส์  เฟลอริช 
เว็บไซต์: www.canva.com
| --- | --- |
นักพัฒนา: บริษัท แคนวา จำกัด
วันที่เปิดตัว: สิงหาคม 2013; 11 ปีที่แล้ว (2013-08)
ระบบปฏิบัติการ: เว็บไซต์, วินโดวส์, แมค, แอนดรอยด์, ไอโอเอส
ภาษา: 100 ภาษา
รายชื่อภาษาอาฟรีกานส์, แอลเบเนีย, อาหรับ, อาร์มีเนีย, อัสสัม, อาเซอร์ไบจาน, บาสก์, เบงกอล, บัลแกเรีย, พม่า, กาตาลา, เซบัวโน, โครเอเชีย, เช็ก, เดนมาร์ก, ดัตช์, อังกฤษ, เอสโตเนีย, ฟินแลนด์, ฝรั่งเศส, ฟูลานี, กาลิเซีย, จอร์เจีย, เยอรมัน, กรีก, คุชนาต, เฮาซา, ฮิบรู, ฮินดี, ฮังการี, อิกโบ, อินโดนีเซีย, อิตาลี, ญี่ปุ่น, ชวา, กันนาดา, คาซัค, ภาษาเขมร, เกาหลี, เคิร์ด, คีร์กิซ, ลัตเวีย, ลิทัวเนีย, มาซิโดเนีย, ไมถิลี, มลายู, มาลายาลัม, มราฐี, มองโกเลีย, เนปาล, นอร์เวย์, โอโรโม, เปอร์เซีย, โปแลนด์, โปรตุเกส, ปัญจาบ, โรมาเนีย, รัสเซีย, เซอร์เบีย, โชนา, จีนตัวย่อ, สินธี, สิงหล, สโลวัก, สโลวีเนีย, โซมาลี, สเปน, สเตรยัน, ซุนดา, สวาฮีลี, สวีเดน, ตากาล็อก, ทมิฬ, เตลูกู, ไทย, จีนตัวเต็ม, ตุรกี, ยูเครน, อูรดู, อุซเบก, เวียดนาม, เวลส์, วูลอฟ, โซซา, โยรูบา และซูลู
ประเภท: การออกแบบกราฟิก, ไวต์บอร์ด
สัญญาอนุญาต: SaaS
เว็บไซต์: www.canva.com
แคนวา (Canva) เป็นแพลตฟอร์มการออกแบบกราฟิกออนไลน์ที่ใช้ในการสร้างกราฟิกและการนำเสนอบนสื่อสังคม
บริษัทได้ประกาศความตั้งใจที่จะทำการแข่งขันกับกูเกิล และไมโครซอฟท์ ในด้านซอฟต์แวร์สำนักงานด้วยผลิตภัณฑ์เว็บไซต์และไวต์บอร์ด
กาตาลินาแห่งอารากอน

| กาตาลินาแห่งอารากอน |
| --- | --- |
เจ้าหญิงม่ายเเห่งเวลส์

สมเด็จพระราชินีแห่งอังกฤษ
ดำรงพระยศ: 11 มิถุนายน พ.ศ. 2052 — 23 พฤษภาคม พ.ศ. 2076
ราชาภิเษก: 24 มิถุนายน พ.ศ. 2052

ประสูติ: 16 ธันวาคม พ.ศ. 2028 พระราชวังอาร์ชบิชอป, อัลกาลาเดเอนาเรส, มาดริด
สิ้นพระชนม์: 7 มกราคม พ.ศ. 2079 (50 ปี) ปราสาทคิมโบลตัน, เคมบริดจ์เชอร์, อังกฤษ
คู่อภิเษก: เจ้าชายอาเธอร์ เจ้าชายแห่งเวลส์ (พ.ศ. 2044 — 2045) พระเจ้าเฮนรีที่ 8 แห่งอังกฤษ (พ.ศ. 2052 — 2076)
พระบุตร: พระราชธิดาไม่ปรากฏพระนาม เจ้าชายเฮนรี ดยุกแห่งคอร์นวอลล์ (ที่ 1) พระราชโอรสไม่ปรากฏพระนาม เจ้าชายเฮนรี ดยุกแห่งคอร์นวอลล์ (ที่ 2) สมเด็จพระราชินีนาถแมรีที่ 1 แห่งอังกฤษ พระราชธิดาไม่ปรากฏพระนาม
ราชวงศ์: ตรัสตามารา (ประสูติ) ทิวดอร์ (สมรส)
พระบิดา: พระเจ้าเฟร์นันโดที่ 2 แห่งอารากอน
พระมารดา: สมเด็จพระราชินีนาถอิซาเบลลาที่ 1 แห่งคาสตีล
ศาสนา: โรมันคาทอลิก
ลายพระอภิไธย: 
กาตาลินาแห่งอารากอน (สเปน: Catalina de Aragón) หรือ แคเทอรินแห่งอารากอน (อังกฤษ: Catherine of Aragon, Katharine of Aragon; พ.ศ. 2028 — พ.ศ. 2079) พระราชินีแห่งอังกฤษ พระมเหสีพระองค์แรกในพระเจ้าเฮนรีที่ 8 แห่งอังกฤษ (พ.ศ. 2052 — 2090)
อภิเษกสมรสครั้งแรกในปี พ.ศ. 2044 กับเจ้าชายอาร์เธอร์ พระราชโอรสในพระเจ้าเฮนรีที่ 7 แห่งอังกฤษ (พ.ศ. 2029-2045) แต่เมื่อพระสวามีสิ้นพระชนม์เสียตั้งแต่ยังทรงพระเยาว์ เจ้าหญิงกาตาลินาก็ได้ทรงรับหมั้นกับเจ้าชายที่เป็นน้องสามี ซึ่งต่อมาคือพระเจ้าเฮนรีที่ 8 ในขณะที่มีพระชนมายุเพียง 11 พรรษา และได้อภิเษกสมรสกันในเวลาต่อมาเมื่อ พ.ศ. 2052 และมีโอรสธิดารวม 5 พระองค์ แต่ก็มีพระธิดาเพียงพระองค์เดียวที่มีชีวิต คือเจ้าหญิงแมรี นอกนั้นสิ้นพระชนม์ทั้งหมดตั้งแต่อยู่ในวัยทารก ในปี พ.ศ. 2070 พระเจ้าเฮนรีได้เริ่มกระบวนการหย่าร้างกับพระนางซึ่งเป็นผลสำเร็จใน 6 ปีต่อมาโดยพระเจ้าเฮนรีที่ 8 ต้องทรงแตกหักกับพระสันตะปาปาเป็นเหตุให้มีการปฏิรูปศาสนาในอังกฤษจนเกิดคริสตจักรแห่งอังกฤษ พระนางกาตาลินาได้ทรงออกจากตำแหน่งพระราชินีปลีกวิเวกไปปฏิบัติศานาอย่างเคร่งครัดจนสิ้น
ช่วงต้นของชีวิต

พระนางแคทเธอรีนแห่งอารากอนพระราชสมภพที่พระราชวังลาเรโด เมืองอัลกาลาเดเอนาเรส (Alcalá de Henares) ประเทศสเปน เป็นพระราชธิดาพระองค์ที่สี่ในพระเจ้าเฟร์นันโดที่ 2 แห่งอารากอนและสมเด็จพระราชินีนาถอิซาเบลลาที่ 1 แห่งคาสตีลแห่งสเปน พี่น้องของพระนาง ได้แก่
เจ้าหญิงอิซาเบลลาแห่งแอสทิวเรียส สมเด็จพระราชินีแห่งโปรตุเกส
เจ้าชายจอห์นแห่งแอสทิวเรียส
เจ้าหญิงโจแอนนาแห่งคาสตีล
เจ้าหญิงมาเรียแห่งคาสตีลและอรากอน สมเด็จพระราชินีแห่งโปรตุเกส
เมื่อย่างเข้าวัยสาวก็ทรงอภิเษกสมรสครั้งแรกในปี พ.ศ. 2044 กับเจ้าชายอาเทอร์พระราชโอรสของพระเจ้าเฮนรีที่ 7 แห่งอังกฤษ (พ.ศ. 2029-2045) แต่เจ้าชายสิ้นพระชนม์เสียตั้งแต่ยังทรงพระเยาว์
เจ้าหญิงแห่งเวลส์

เมื่อเจ้าชายอาเธอร์ เจ้าชายแห่งเวลส์ สิ้นพระชนม์ตั้งแต่เยาว์วัยในวันที่ 2 เมษายน พ.ศ. 2045 ทำให้เจ้าหญิงกาตาลินาต้องกลายเป็นม่าย พระเจ้าเฮนรีที่ 7 แห่งอังกฤษเริ่มหนักใจเพราะสินสมรสเดิมต้องตกเป็นของพระบิดาของเจ้าหญิงกาตาลินา จึงให้พระนางเสกสมรสกับเจ้าชายเฮนรีซึ่งพระนางสูงวัยกว่าเจ้าชายถึง 5 ปี การเสกสมรสครั้งนี้พระสันตปาปาทรงยินยอม เพราะความสัมพันธ์ของเจ้าหญิงกาตาลินากับเจ้าชายอาเทอร์ไม่มีอะไรมากมาย การเสกสมรสครั้งนี้นับเป็นการแสดงอำนาจของพระสันตปาปาที่มีเหนือกษัตริย์ในสมัยนั้น
พระราชินีแห่งอังกฤษ

การอภิเษกสมรสจัดขึ้นในวันที่ 11 มิถุนายน พ.ศ. 2052 7 สัปดาห์หลังการเสด็จสววรรคตของพระเจ้าเฮนรีที่ 7 แห่งอังกฤษ และได้เข้าพิธีราชาภิเษกเมื่อวันที่ 24 มิถุนายน พระนางได้รับการชื่นชอบจากชาวอังกฤษอย่างมากในตอนที่พระนางดำรงเป็นผู้สำเร็จราชการแผ่นดินเมื่อพระเจ้าเฮนรีได้ยกทัพบุกฝรั่งเศสในปี พ.ศ. 2056 พระนางทรงอุปถัมภ์โครงการต่าง ๆ แก่คนยากคนจนมากมาย
การอภิเษกทำให้ประชาชนมีความสุข แต่พระเจ้าเฮนรีทรงวิตกจากการพยายามมีรัชทายาทชายที่จะครองบัลลังก์ต่อเมื่อพระองค์สวรรคต บุตรพระองค์แรกเป็นธิดาแต่ก็สิ้นพระชนม์แต่ทรงพระเยาว์ คนที่ 2 เป็นพระโอรสคือ เจ้าชายเฮนรีแห่งเวลส์ แต่ก็สิ้นพระชนม์หลังประสูติ 52 วัน ต่อมาก็ให้กำเนิดโอรสอีกพระนามว่า เฮนรี แต่ก็สิ้นพระชนม์ในไม่กี่ชั่วโมง จากนั้นก็ให้กำเนิดพระราชธิดาคือ เจ้าหญิงแมรีซึ่งต่อมาคือสมเด็จพระราชินีนาถแมรีที่ 1 แห่งอังกฤษเป็นบุตรพระองค์เดียวที่ยังดำรงพระชนม์ชีพอยู่จนเจ้าหญิงได้ครองราชย์ และบุตรองค์สุดท้ายของพระนางคือพระธิดาและสิ้นพระชนม์ในเวลาต่อมา
พระเจ้าเฮนรีที่ 8 แห่งอังกฤษได้ทรงพิจารณาแล้วว่าการมีพระโอรสเป็นทายาทสำคัญมากเนื่องจากราชวงศ์ทิวดอร์เป็นราชวงศ์ใหม่และการมีพระราชโอรสเป็นลักษณะถูกต้องตามกฎหมาย และอังกฤษเคยมีกษัตริย์ที่เป็นสตรีมาแล้วคือ จักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษทำให้บ้านเมืองวุ่นวายและเกิดสงครามกลางเมืองขึ้น ซึ่งความพินาศของสงครามกลางเมืองก็มีให้เห็นแล้วในสงครามดอกกุหลาบ
ในปีพ.ศ. 2063 พระนัดดาของพระนางกาตาลินาคือ จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ได้เดินทางมาที่ลอนดอนและพระนางได้กระตุ้นให้พระเจ้าเฮนรีเจริญสัมพันธไมตรักับสมเด็จพระจักรพรรดิชาลส์ลที่ 5 ซึ่งดีกว่าการเจริญสัมพันธไมตรีกับฝรั่งเศส ภายในเวลา 2 ปีได้ประกาศสงครามกับฝรั่งเศสโดยพระจักรพรรดิได้หมั้นกับเจ้าหญิงแมรี่
การอภิเษกสมรสเป็นโมฆะของพระเจ้าเฮนรี

ในปี พ.ศ. 2068 พระเจ้าเฮนรีที่ 8 แห่งอังกฤษ ได้ตกหลุมรักแอนน์ บุลินนางสนองโอษฐ์ในพระนางกาตาลินาแห่งอารากอนและพระเจ้าเฮนรีต้องการนาง โดยเวลานี้พระนางกาตาลินาประสบปัญหาจากการมีบุตร พระเจ้าเฮนรีเริ่มเชื่อว่าการสมรสครั้งนี้ต้องคำสาปและหาคำยืนยันจากคัมภีร์ไบเบิล และเอาสาเหตุที่ว่าพระนางกาตาลินาเคยอภิเษกสมรสกับเจ้าชายอาเทอร์แล้วซึ่งเป็นการผิดบัญญัติแห่งพระเจ้า พระองค์ต้องการหย่ากับพระนางกาตาลินาแห่งอารากอน พระองค์ได้ส่งคำร้องไปยังพระสันตปาปา แต่พระสันตปาปาทรงไม่ยินยอม เนื่องจากพระนางกาตาลินาเป็นพระราชปิตุจฉาในจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ซึ่งตอนนี้พระสันตปาปาได้ถูกครอบงำโดยจักรพรรดิคาร์ลที่ 5 ถ้ายินยอมไปตัวพระสันตปาปาเองอาจไม่ปลอดภัย
พระเจ้าเฮนรีที่ 8 แห่งอังกฤษได้ตั้งคริสตจักรแห่งอังกฤษ ซึ่งเป็นโปรเตสแตนต์นิกายหนึ่ง 1 ปีต่อมาพระนางกาตาลินาทรงถูกขับออกไปจากพระราชวัง ห้องของพระองค์ต้องตกเป็นของแอนน์ โบลีน เมื่อวิลเลียม วอร์แฮม อาร์ชบิชอปแห่งแคนเทอร์เบอรีถึงแก่กรรม ทอมัส เครนเมอร์ อนุศาสนาจารย์ของตระกูลโบลีนได้รับการแต่งตั้งเป็นอาร์ชบิชอปต่อมา ทอมัส เครนเมอร์ได้ประกาศว่า การอภิเษกสมรสของพระเจ้าเฮนรีที่ 8 กับพระนางกาตาลินาถือเป็นโมฆะ
ปลายพระชนม์

พระเจ้าเฮนรีที่ 8 ได้อภิเษกสมรสกับแอนน์ โบลีนที่กรุงลอนดอนในวันที่ 25 มกราคม พ.ศ. 2076 ทอมัส เครนเมอร์ อาร์ชบิชอปแห่งแคนเทอร์เบอรีได้ประกาศว่าการอภิเษกสมรสของพระเจ้าเฮนรีที่ 8 กับพระนางกาตาลินาถือเป็นโมฆะ พระเจ้าเฮนรีมิได้พระราชทานตำแหน่งใดแก่พระนางแคทเทอรีนเลย ใน พ.ศ. 2078 พระนางได้ถูกส่งไปที่พระราชวังคิมบอลตันโดยให้ห้องเล็ก ๆ ห้องหนึ่ง พระนางมิได้พบกับเจ้าหญิงแมรีอีกเลย
ในเดือนธันวาคม พ.ศ. 2078 ความตายเข้ามาใกล้พระนางยิ่งขึ้น พระนางได้เขียนจดหมายถึงจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ว่าช่วยคุ้มครองเจ้าหญิงแมรี และทรงเขียนจดหมายถึงพระเจ้าเฮนรีที่ 8 เป็นภาษาอังกฤษว่า
พระนางสิ้นพระชนม์ในพระราชวังคิมบอลตันในวันที่ 7 มกราคม พ.ศ. 2079 พระอิศริยยศของพระนางสุดท้ายคือเจ้าหญิงแห่งเวลส์ หลังจากพระนางสินพระชนม์พระเจ้าเฮนรีทรงเสียพระทัยมาก แต่พระนางแอนน์ โบลีนกลับมีความปีติมากกว่าใคร ๆ ที่อริเก่าของพระนางได้สิ้นชีพลง แต่ในไม่กี่เดือนต่อมาแอนน์ โบลีนได้ถูกสั่งประหารชีวิตในข้อหามีเป็นทุรยศด้วยการคบชู้สู่ชายและข้อหาทรงดำรงเป็นแม่มดโดยทรงถูกใส่ร้ายโดยพระเจ้าเฮนรีที่ 8 เนื่องจากทรงผิดสัญญาในการให้กำเนิดพระโอรส
พระศพของพระนางได้ถูกฝัง ณ อาสนวิหารปีเตอร์บะระ แคนเทอร์เบอร์รี สหราชอาณาจักร และสามารถเห็นดอกไม้ประดับบ่อย ๆ ที่หลุมฝังพระศพจะเขียนไว้ว่าพระนางกาตาลินา พระราชินีแห่งอังกฤษ (Katharine Queen of England)
พระอิสริยยศ

16 ธันวาคม พ.ศ. 2028 - 14 พฤศจิกายน พ.ศ. 2044: ซูอัลเตซาเรอัล อินฟันตากาตาลีนาแห่งอารากอนและกัสติยา (Su Alteza Real doña Catalina , la Infanta de Aragón y Castilla)
14 พฤศจิกายน พ.ศ. 2044 - 2 เมษายน พ.ศ. 2045: เฮอร์รอยัลไฮเนส เจ้าหญิงแห่งเวลส์ (Her Royal Highness The Princess of Wales)
2 เมษายน พ.ศ. 2045 - 11 มิถุนายน พ.ศ. 2052: เฮอร์นอยัลไฮเนส เจ้าหญิงม่ายแห่งเวลส์ (Her Royal Highness The Dowager Princess of Wales)
11 มิถุนายน พ.ศ. 2052 - 23 พฤษภาคม พ.ศ. 2076: เฮอร์มาเจสตี สมเด็จพระราชินีแห่งอังกฤษ (Her Majesty The Queen of England)
23 พฤษภาคม พ.ศ. 2076 - 7 มกราคม พ.ศ. 2079: เฮอร์นอยัลไฮเนส เจ้าหญิงม่ายแห่งเวลส์ (Her Royal Highness The Dowager Princess of Wales)
เชิงอรรถ

Henry VIII and his Court by Neville Williams (1971).
The Life and Times of Henry VIII by Robert Lacey (1972).
Henry VIII by J. J. Scarisbrick (1972) ISBN 978-0-520-01130-4.
Anne Boleyn by N. Lofts (1979) ISBN 0-698-11005-6.
The Wives of Henry VIII by Lady Antonia Fraser (1992) ISBN 0-679-73001-X.
English Reformations by Christopher Haigh (1993).
Europe and England in the Sixteenth Century by T. A. Morris (1998).
New Worlds, Lost Worlds by Susan Brigden (2000).
Six Wives: The Queens of Henry VIII by David Starkey (2003) ISBN 0-06-000550-5.
| ก่อนหน้า |  | กาตาลินาแห่งอารากอน |  | ถัดไป |
| --- | --- | --- | --- | --- |
| แอนน์ เนวิลล์ |  |   เจ้าหญิงแห่งเวลส์  ใน เจ้าชายอาเธอร์ เจ้าชายแห่งเวลส์   |  | คาโรลีเนอแห่งบรันเดินบวร์ค-อันส์บัค |
| เอลิซาเบธแห่งยอร์ก |  |   พระราชินีแห่งอังกฤษใน สมเด็จพระเจ้าเฮนรีที่ 8   |  | แอนน์ บุลิน |
| ด ค กคู่อภิเษกสมรสในพระมหากษัตริย์อังกฤษ |
| --- | --- |
เจ้าชายเยิร์นแห่งเดนมาร์ก (1702-1707) · มารีอาแห่งโมดีนา (1685-1688) · กาตารีนาแห่งบรากังซา (1662-1685) · อ็องเรียต มารีแห่งฝรั่งเศส (1625-1649) · อันนาแห่งเดนมาร์ก (1603-1619) · พระเจ้าเฟลิเปที่ 2 แห่งสเปน (1554-1558) · (ลอร์ดกิลฟอร์ด ดัดลีย์?) (1553) · แคเทอริน พาร์ (1543-1547) · แคเทอริน เฮาเวิร์ด (1540-1542) · อันนาแห่งคลีฟส์ (1540) · เจน ซีมอร์ (1536-1537) · แอนน์ บุลิน (1533-1536) · กาตาลินาแห่งอารากอน (1509-1533) · เอลิซาเบธแห่งยอร์ก (1486-1503) · แอนน์ เนวิลล์ (1483-1485) · เอลิซาเบธ วูดวิลล์ (1464-1483) · มาร์เกอริตแห่งอ็องฌู (1445-1471) · กาทรีนแห่งวาลัว (1420-1422) · ฌานแห่งนาวาร์ (1403-1413) · อีซาแบลแห่งวาลัว (1396-1399) · อันนาแห่งโบฮีเมีย (1383-1394) · ฟีลีปาแห่งแอโน (1328-1369) · อีซาแบลแห่งฝรั่งเศส (1308-1327) · มาร์เกอริตแห่งฝรั่งเศส (1299-1307) · เลโอนอร์แห่งกัสติยา (1272-1290) · อะลิอูโนแห่งพรอว็องส์ (1236-1272) · อีซาแบลแห่งอ็องกูแลม (1200-1216) · เบเรงเกลาแห่งนาวาร์ (1191-1199) · มาร์เกอริตแห่งฝรั่งเศส ·  อาลีเยนอร์แห่งอากีแตน (1154-1189) · มาตีลด์แห่งบูลอญ (1135-1152) · อเดลีซาแห่งลูแว็ง (1121-1135) · มาทิลดาแห่งสกอตแลนด์ (1100-1118) · มาทิลดาแห่งแฟลนเดิร์ส (1066-1083)
ตัวเอียง หมายถึง ยังเป็นที่ถกเถียง
| ด ค กเจ้าหญิงแห่งเวลส์ |
| --- | --- |
 โจนแห่งเคนต์ (1904–1919)  แอนน์ เนวิลล์ (2013–2014)  เจ้าหญิงแคเธอรีนแห่งอารากอน (2204–2205)  เจ้าหญิงคาโรลีเนอแห่งบรันเดินบวร์ค-อันส์บัค (2257–2270)  เอากุสทาแห่งซัคเซิน-โกทา-อัลเทินบวร์ค (2279-2294)  เจ้าหญิงคาโรลีเนอแห่งเบราน์ชไวค์ (2338–2363)  เจ้าหญิงอะเล็กซันดราแห่งเดนมาร์ก (2406–2444)  เจ้าหญิงวิกตอเรีย แมรีแห่งเท็ก (2444–2453)  เลดีไดอานา สเปนเซอร์ (2524–2539)  คามิลลา แชนด์*  (2548–2565)   แคเธอริน มิดเดิลตัน (2565–ปัจจุบัน) 
* ใช้พระอิสริยยศ ดัชเชสแห่งคอร์นวอลล์
เจ้าหญิงแคทเธอรินก่อนการอภิเษกสมรส
พระราชพิธีราชาภิเษกพระเจ้าเฮนรีและพระนางกาตาลินา
ที่ฝังพระศพของพระนางกาตาลินาแห่งอารากอน ที่มหาวิหารปีเตอร์บะระ
ตราพระจำพระองค์ของพระนางกาตาลินา
วัดอุทยานนที

| วัดอุทยานนที |
| --- | --- |

ชื่อสามัญ: วัดอุทยานนที, วัดอุทยาน, วัดสมถะ
ที่ตั้ง: ตำบลบ้านโขด อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอุทยานนที เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใน ตำบลมะขามหย่ง อำเภอเมืองชลบุรี จังหวัดชลบุรี ปัจจุบันเจ้าอาวาส พระครูสิริธรรมวิธาน หรือ พระมหาชาญวิทย์ จันทปัญโญ
วัดอุทยานนที ชาวบ้านเรียก วัดอุทยาน หรือ วัดสมถะ ตั้งวัดราว ๆ รัชกาลที่ 2 แห่งรัตนโกสินทร์ เมื่อ พ.ศ. 2360 ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2528 หอระฆังที่มีความสูงกว่า 20 เมตร ประชาชนได้นำพระบรมฉายาลักษณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร มาประดิษฐานบนหอระฆังนี้
วัดมีเกจิอาจารย์คือหลวงพ่อครีพ  พระปิดตาหลวงพ่อครีพเป็นที่นิยมมาแต่โบราณเป็นพระยอดนิยมของชาวจังหวัดชลบุรี เรียกกันว่า พระยอดขุนพลแห่งพระปิดตาของเมืองชลบุรี อีกรูปคือหลวงพ่อมาท่านไม่นิยมสร้างพระปิดตา วัตถุมงคลของท่านส่วนใหญ่จะเป็นเหรียญรูปเหมือนของท่าน
พระพุทธชินสีห์

| พระพุทธชินสีห์ |
| --- | --- |

ชื่อเต็ม: พระพุทธชินสีห์
ชื่อสามัญ: พระพุทธชินสีห์
ประเภท: พระพุทธรูป
ศิลปะ: ปางมารวิชัย ศิลปะสุโขทัย
ความกว้าง: ๕ ศอก ๔ นิ้ว
ความสูง: ๗ ศอก
วัสดุ: สำริด ลงรักปิดทอง
สถานที่ประดิษฐาน: พระอุโบสถ วัดบวรนิเวศวิหาร
ความสำคัญ: พระพุทธรูปสำคัญ
หมายเหตุ: ผงจากองค์พระใช้เป็นมวลสารทำพระสมเด็จจิตรลดา
 สถานีย่อยพระพุทธศาสนา
พระพุทธชินสีห์ เป็นพระพุทธรูปสำคัญพระองค์หนึ่งในหัวเมืองเหนือ สร้างขึ้นคราวเดียวกันกับพระพุทธชินราช พระศรีศาสดา และพระเหลือ เดิมประดิษฐานอยู่ในพระวิหารด้านเหนือของวัดพระศรีรัตนมหาธาตุ จังหวัดพิษณุโลก ต่อมาพระวิหารชำรุดทรุดโทรมลง ขาดการปฏิสังขรณ์ สมเด็จพระบวรราชเจ้ามหาศักดิพลเสพจึงโปรดให้อัญเชิญมาประดิษฐานที่วัดบวรนิเวศราชวรวิหาร เมื่อ พ.ศ. 2372
ประวัติ > ประวัติการสร้าง

พระพุทธชินสีห์ ไม่ปรากฏหลักฐานแน่ชัดว่าสร้างในสมัยใด คงมีแต่พงศาวดารเหนือ ซึ่งเป็นเอกสารที่เล่าถึงตำนานเมืองเหนือเรื่องต่างๆ สมัยกรุงศรีอยุธยา ถูกเรียบเรียงขึ้นใหม่โดยพระวิเชียรปรีชา (น้อย) ในปีพุทธศักราช ๒๓๕๐ ที่อ้างถึงกษัตริย์เชียงแสนพระนามพระเจ้าศรีธรรมไตรปิฎกเป็นผู้สร้าง พร้อมกับการสร้างเมืองพิษณุโลกและพระพุทธรูปอีก ๒ องค์คือพระพุทธชินราชและพระศรีศาสดา
พุทธศักราช ๒๔๐๙ พระบาทสมเด็จพระจอมเกล้าเจ้าอยู่หัวได้มีพระราชนิพนธ์เพิ่มเติมเกี่ยวกับประวัติการสร้างพระพุทธชินราช พระพุทธชินสีห์ และพระศรีศาสดา ในชื่อ "ตำนานพระพุทธชินราช พระพุทธชินศรี และพระศรีศาสดา" ในหนังสือวชิรญาณวิเศษ โดยใช้พงศาวดารเหนือในการอ้างอิงจึงทำให้มีเนื้อหาหลักคล้ายคลึงกัน แต่เพิ่มเติมการสร้างพระเหลือเข้าไป และมีการระบุศักราชในการสร้างพระพุทธรูปทั้ง ๓ องค์ไว้ดังนี้ พระพุทธชินสีห์และพระศรีศาสดาหล่อในปีพุทธศักราช ๑๔๙๘ และพระพุทธชินราชหล่อขึ้นในปีพุทธศักราช ๑๕๐๐ (หย่อนอยู่ ๗ วัน)
พุทธศักราช ๒๔๒๓ ในรัชสมัยพระบาทสมเด็จพระจุลจอมเกล้าเจ้าอยู่หัว สมเด็จพระมหาสมณเจ้า กรมพระยาปวเรศวริยาลงกรณ์ ได้ทรงแต่งตำนานการสร้างพระพุทธชินราชขึ้นอีกสำนวนหนึ่ง ชื่อ "พงษาวดารเหนือ : เป็นลิลิตเรื่องนิทานพระร่วง แลนิทานพระเจ้าธรรมไตรปิฎก นิทานพระชินศรี พระชินราช พระศาสดา" ซึงมีเนื้อเรื่องเช่นเดียวกับพงศาวดารเหนือและพระราชนิพนธ์ในพระบาทสมเด็จพระจอมเกล้าเจ้าอยู่หัว แต่เพิ่มความสัมพันธ์ระหว่างพระบรมราชจักรีวงศ์กับพระพุทธชินราชเข้าไปด้วย
สมเด็จพระเจ้าบรมวงศ์เธอ กรมพระยาดำรงราชานุภาพ ได้มีพระดำริเกี่ยวกับประวัติการสร้างพระพุทธชินสีห์จากหลักฐานทางพุทธศิลป์นำมาเปรียบเทียบกับพงศาวดารเหนือว่าพระพุทธชินสีห์ ถูกสร้างขึ้นในสมัยสุโขทัย เนื่องจากพุทธศิลป์อย่างพระพุทธรูปสุโขทัยระคนกับพุทธศิลป์เชียงแสนแต่มีพัฒนาการไปกว่าพระพุทธรูปที่มีอยู่เดิม และช่างผู้สร้างพระพุทธชินสีห์กับพระพุทธชินราชนั้นเป็นช่างเดียวกัน หากแต่พระศรีศาสดาเป็นช่างอื่นจากลักษณะประติมากรรมของพระพุทธรูปทั้ง ๓ องค์ที่ปรากฏ แต่จะสร้างพร้อมกันทั้ง ๓ องค์หรือไม่นั้นไม่ทราบแน่ชัด และเมื่อพิจารณาช่วงเวลาการสร้างแล้วทรงคาดว่าพระพุทธรูปทั้ง ๓ องค์น่าจะสร้างในรัชสมัยพระมหาธรรมราชาที่ 1 ในปีพุทธศักราช ๑๙๐๐ มิใช่พระเจ้าศรีธรรมไตรปิฎก โดยประทานเหตุผลว่า "พระเจ้าแผ่นดินซึ่งปรากฏพระเกียรติในเรื่องพระไตรปิฎกนั้นมีแต่พระองค์เดียวคือพระมหาธรรมราชาลิไทย...พระมหาธรรมราชานี้เองที่พงศาวดารเหนือเรียกว่า พระเจ้าศรีธรรมไตรปิฎก"
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้ประทานความเห็นไว้ว่าพระพุทธชินสีห์น่าจะสร้างขึ้นหลังจากหล่อพระพุทธชินราชสำเร็จลงแล้ว เนื่องจากข้อบกพร่องต่างๆ ที่พระพุทธชินราชมีนั้น ถูกแก้ไขและเพิ่มเติมความปราณีตในพระพุทธชินสีห์ทั้งสิ้น
อย่างไรก็ตามความเห็นที่ได้รับการยอมรับมากที่สุด ณ ขณะนี้คือความเห็นในแนวทางเดียวกับสมเด็จพระเจ้าบรมวงศ์เธอ กรมพระยาดำรงราชานุภาพ ที่เชื่อว่าพระพุทธรูปทั้ง ๓ องค์นี้ถูกสร้างขึ้นในราวพุทธศักราช ๑๙๐๐ ในรัชสมัยของพระมหาธรรมราชาที่ ๑ (ลิไทย)
ประวัติ > การเคลื่อนย้ายที่ประดิษฐาน

หลังจากสงครามอะแซหวุ่นกี้ในปีพุทธศักราช ๒๓๑๘ เมืองพิษณุโลกถูกเผาทำลายโดยเฉพาะพระราชวังจันทน์และวัดพระศรีรัตนมหาธาตุซึ่งได้รับความเสียหายเป็นอันมาก รวมถึงพระวิหารที่ประดิษฐานพระพุทธชินสีห์ที่แม้ไม่ได้ถูกเผาไปด้วยแต่ก็ชำรุดทรุดโทรมลงเนื่องจากขาดการบูรณะปฏิสังขรณ์
พุทธศักราช ๒๓๗๒ รัชสมัยพระบาทสมเด็จพระนั่งเกล้าเจ้าอยู่หัว สมเด็จพระบวรราชเจ้ามหาศักดิพลเสพ จึงโปรดให้อัญเชิญมาประดิษฐาน ณ มุขหลังของพระอุโบสถจัตุรมุขวัดบวรนิเวศวิหาร ครั้นพระบาทสมเด็จพระจอมเกล้าเจ้าอยู่หัวขณะยังทรงผนวช ได้กราบบังคมทูลขอพระบรมราชานุญาตจากพระบาทสมเด็จพระนั่งเกล้าเจ้าอยู่หัวอัญเชิญพระพุทธชินสีห์มาประดิษฐานเป็นพระประธานในพระอุโบสถหน้าพระพุทธสุวรรณเขต เมื่อพุทธศักราช ๒๓๘๐ เนื่องจากทรงต้องการขยายทักษิณพระเจดีย์จึงต้องรื้อมุขหลังของพระอุโบสถจัตุรมุขลง
ประวัติ > การบูรณะปฏิสังขรณ์

พุทธศักราช ๒๓๘๐ พระบาทสมเด็จพระจอมเกล้าเจ้าอยู่หัวขณะยังทรงผนวช ทรงติดทองกะไหล่พระรัศมี  ฝังพระเนตรและฝังเพชรที่พระอุณาโลมใหม่ พร้อมทั้งปิดทององค์พระพุทธรูป ต่อมาเมื่อพระองค์เสด็จเถลิงถวัลยราชสมบัติแล้ว ในพุทธศักราช ๒๓๙๔ โปรดเกล้าฯ ให้แผ่แผ่นทองคำลงยาราชาวดีประดับพระรัศมีเดิม ถวายฉัตรตาด ๙ ชั้น ถวายผ้าทรงสะพักตาด ต้นไม้เงินทอง และพุทธศักราช ๒๓๘๙ โปรดเกล้าฯให้หล่อฐานสำริดปิดทองใหม่มีการสมโภช
ลักษณะทางพุทธศิลป์และการจัดหมวดหมู่ > ลักษณะทางพุทธศิลป์

พระเกศรัศมียาวเป็นเปลวเพลิง พระเกศาขดเป็นก้นหอยขนาดใหญ่ วงพระพักตร์ค่อนข้างกลมไม่ยาวรีเหมือนผลมะตูมเช่นพระพุทธรูปสมัยสุโขทัยหมวดใหญ่ พระวรกายอวบอ้วนมีสังฆายาวปลายหยักเป็นเขี้ยวตะขาบ นิ้วพระหัตถ์ทั้งสี่ยาวเสมอกัน (ทีฆงคุลี) ฝ่าพระบาทแบนราบค่อนข้างแคบเมื่อเทียบกับพระพุทธรูปสมัยสุโขทัยหมวดใหญ่ ส้นพระบาทยาว
ลักษณะทางพุทธศิลป์และการจัดหมวดหมู่ > การจัดหมวดหมู่

พระพุทธชินสีห์ ถูกจัดให้อยู่ในพระพุทธรูปหมวดพระพุทธชินราช (พระพุทธรูปสกุลช่างเมืองพิษณุโลก ซึ่งมีลักษณะต่างจากหมวดใหญ่เล็กน้อย คือพระพักตร์ที่อวบอ้วนมากกว่าและที่สำคัญคือการทำปลายนิ้วพระหัตถ์ทั้ง ๔ ยาวเสมอกัน ซึ่งเป็นลักษณะเฉพาะของพระพุทธรูปหมวดนี้) ถือเป็น ๑ ใน ๔ หมวดของพระพุทธรูปสมัยสุโขทัย
พระราชศรัทธาในพระบาทสมเด็จพระจอมเกล้าเจ้าอยู่หัว

พุทธศักราช ๒๓๙๔ หลังจากพระบาทสมเด็จพระจอมเกล้าเจ้าอยู่หัวเสด็จขึ้นครองศิริราชสมบัติแล้ว โปรดให้มีการถวายฉัตรตาด ๙ ชั้น ถวายผ้าทรงสะพักตาด ต้นไม้เงินทอง และกลองมโหระทึกสำหรับประโคมในเวลาพระสงฆ์บูชาเช้าค่ำเป็นเกียรติยศ
พุทธศักราช ๒๓๘๙ โปรดเกล้าฯให้หล่อฐานสำริดปิดทองใหม่และมีการสมโภช
พุทธศักราช ๒๔๐๙ ทรงสมโภชอีกครั้งและถวายพระธำมรงค์หยกสวมนิ้วพระอังคุฐซ้าย
ตำนาน

พุทธศักราช ๒๓๗๒ รัชสมัยพระบาทสมเด็จพระนั่งเกล้าเจ้าอยู่หัว สมเด็จพระบวรราชเจ้ามหาศักดิพลเสพได้อัญเชิญพระพุทธชินสีห์ลงมาประดิษฐานยังกรุงเทพมหานคร ประกอบกับในช่วงเวลาไล่เลี่ยกันพระศรีศาสดาก็ถูกอัญเชิญลงมาด้วยเช่นกันทำให้ราษฎรชาวพิษณุโลกเศร้าโศกเสียใจเป็นอันมาก ต่อมาเกิดฝนทิ้งช่วงที่เมืองพิษณุโลกเป็นเวลากว่า ๒ ปีและหลังจากฝนทิ้งช่วงแล้ว ๑ ปี สมเด็จพระบวรราชเจ้าฯ ประชวรและสวรรคต ราษฎรต่างพากันโจษจันว่าเป็นเพราะพระองค์อัญเชิญพระพุทธชินสีห์ลงมาจากเมืองพิษณุโลก
แหล่งข้อมูลอื่น

พระพุทธชินสีห์ภายในพระอุโบสถวัดบวรนิเวศราชวรวิหาร
พระพุทธชินราชเฉพาะองค์พระ (ซ้าย) และพระพุทธชินสีห์ (ขวา)
พระพุทธชินสีห์องค์จำลอง ณ วัดพระศรีรัตนมหาธาตุวรมหาวิหาร จังหวัดพิษณุโลก
พระพักตร์พระพุทธชินสีห์
พระวรกาย
เนอกึส

| เนอกึส |
| --- | --- |
นคร

   ตรา
เนอกึสที่ตั้งเมืองเนอกึสในประเทศอุซเบกิสถาน
พิกัด: 42°28′N 59°36′E﻿ / ﻿42.467°N 59.600°E﻿ / 42.467; 59.600
ประเทศ:  อุซเบกิสถาน
สาธารณรัฐ: การากัลปักสถาน
พื้นที่
 • ทั้งหมด: 222 ตร.กม. (86 ตร.ไมล์)
ความสูง: 76 เมตร (249 ฟุต)
ประชากร (2564)
 • ทั้งหมด: 325,100 คน
 • ความหนาแน่น: 1,500 คน/ตร.กม. (4,000 คน/ตร.ไมล์)
รหัสพื้นที่: (+998) 61
เว็บไซต์: nukus.uz
เนอกึส (การากัลปัก: Nókis/Нөкис) หรือ นือกึส (อุซเบก: Nukus/Нукус) เป็นเมืองที่ใหญ่เป็นอันดับหกของประเทศอุซเบกิสถาน และเป็นเมืองหลวงของสาธารณรัฐปกครองตนเองการากัลปักสถาน มีประชากรราว 271,400 คน (ประมาณการเมื่อ พ.ศ. 2553) แม่น้ำอามูดาร์ยาไหลผ่านเมืองนี้ สถานที่ที่มีชื่อเสียงระดับโลกในเมืองนี้คือพิพิธภัณฑ์ศิลปะเนอกึส
หมู่เกาะซุนดา

หมู่เกาะซุนดาใหญ่
หมู่เกาะซุนดาน้อย
หมู่เกาะซุนดา (อังกฤษ: Sunda Islands) เป็นกลุ่มของเกาะในส่วนตะวันตกของกลุ่มเกาะมลายู
การแบ่งกลุ่ม

แบ่งออกเป็น 2 กลุ่ม คือ
หมู่เกาะซุนดาใหญ่
บอร์เนียว
ชวา
สุมาตรา
ซูลาเวซี
หมู่เกาะซุนดาน้อย
บาหลี
ลมบก
ซุมบาวา
โฟลเร็ซ
ซุมบา
ติมอร์
ปัจจุบันอาณาบริเวณของหมู่เกาะนี้ถูกแบ่งออกเป็นพื้นที่ของประเทศบรูไน ติมอร์-เลสเต อินโดนีเซีย และมาเลเซีย
ชาวซุนดา

ชาวซุนดาเป็นชนกลุ่มน้อยที่อาศัยอยู่ทางตะวันตกของเกาะชวา ส่วนใหญ่เป็นมุสลิม ภาษาที่ใช้คือภาษาซุนดาซึ่งมีเอกลักษณ์เฉพาะตัว
ดูเพิ่ม

กลุ่มเกาะมลายู
2°00′S 110°00′E﻿ / ﻿2.000°S 110.000°E﻿ / -2.000; 110.000
กลุ่มเกาะมลายู
หอศิลป์แห่งชาติหมู่เกาะเคย์แมน

| --- | --- |
ภาพทางเข้าหอศิลป์
th
ก่อตั้ง: พ.ศ. 2539; 29 ปีที่แล้ว (2539)
ที่ตั้ง: 649 ถ. เอสเตอร์ลี ทิบเบ็ตตส์ (Esterly Tibbetts Hwy) จอร์จทาวน์ หมู่เกาะเคย์แมน KY1-1100
พิกัดภูมิศาสตร์: 19°18′56″N 81°22′43″W﻿ / ﻿19.315689°N 81.378720°W﻿ / 19.315689; -81.378720
ประเภท: พิพิธภัณฑ์ศิลปะ
ผู้อำนวยการ: นาตาลี เออร์คูฮาร์ต (Natalie Urquhart)
หอศิลป์แห่งชาติหมู่เกาะเคย์แมน (อังกฤษ: National Gallery of the Cayman Islands, NGCI) เป็นพิพิธภัณฑ์ศิลปะในเมืองจอร์จทาวน์ หมู่เกาะเคย์แมน NGCI ก่อตั้งขึ้นในปี พ.ศ. 2539 เป็นองค์กรศิลปะที่มีภารกิจในการจัดนิทรรศการ สนับสนุนศิลปินประจำหอศิลป์ จัดโปรแกรมการศึกษา/การเข้าถึง และโครงการวิจัยศิลปะในหมู่เกาะเคย์แมน
NGCI เป็นองค์การไม่แสวงหาผลกำไร ซึ่งเป็นหน่วยงานของกระทรวงสาธารณสุขและวัฒนธรรม สิ่งสะสมของ NGCI เป็นของรัฐบาลในนามของประชาชนชาวเคย์แมน และการเข้าชมสิ่งสะสมหลักนั้นไม่มีค่าใช้จ่าย
หลังจากมีที่ตั้งชั่วคราวหลายแห่ง ในช่วงต้นปี พ.ศ. 2555 หอศิลป์ได้ย้ายไปยังที่ตั้งถาวรริมทางหลวงเลี่ยงเมือง เอสเตอร์ลี ทิบเบ็ตตส์ (Esterley Tibbetts Bypass) ผู้อำนวยการของหอศิลป์คนปัจจุบันคือ นาตาลี เออร์คูฮาร์ต (Natalie Urquhart)
สถานที่นี้เป็นที่เก็บผลงานของศิลปินในประวัติศาสตร์ศิลปะเคย์แมน ได้แก่ แกลดวิน บุช (Gladwyn K. Bush), ชาร์ล ลอง (Charles Long), เบนเดล ไฮเดส (Bendel Hydes), ดาวิน เอแบ็งส์ (Davin Ebanks), ซิมอน ตาตัม (Simon Tatum), จอห์น เรโน แจ็กสัน (John Reno Jackson), นิคโกลา แม็คคอย สเนลล์ (Nickola McCoy Snell), นาซาเรีย ซูกู-โชเลตต์ (Nasaria Sukoo-Cholette), กลุ่มศิลปินเดอะเนทีฟซันส์ (The Native Sons); อัล เอแบ็งส์ (Al Ebanks), เรย์ แบ็งเกอร์ (Wray Banker), แรนดี โชลเลตต์ (Randy Chollette), คริส คริสเตียน (Chris Christian), กอร์ดอน โซโลมอน (Gordon Solomon), มิเกล พาวเวอรี (Miguel Powery) และฮอราคิโอ เอสเตบัน (Horacio Esteban)
ตำบลตะกุกเหนือ

| ตำบลตะกุกเหนือ ตะกุกเหนือ,กุกเหนือ |
| --- | --- |
ตำบล
   ตราอาร์ม
คำขวัญ: "ป่าดิบชื้นเขียวขจี ธารน้ำคลองยัน งามล้ำวัฒนธรรม"

ประเทศ:  ไทย
จังหวัด: จังหวัดสุราษฎร์ธานี
อำเภอ: อำเภอวิภาวดี
จัดตั้งกิ่งอำเภอ: 1 เมษายน พ.ศ. 2535
ยกฐานะเป็นอำเภอ: 8 กันยายน พ.ศ. 2550
การปกครอง
 • นายกองค์กรบริหารส่วนตำบล: ธีรพล ขวัญพิชิต
พื้นที่
 • ทั้งหมด: 377 ตร.กม. (146 ตร.ไมล์)
ประชากร (พ.ศ. 2568)
 • ทั้งหมด: 9,741 คน
 • ความหนาแน่น: 26 คน/ตร.กม. (67 คน/ตร.ไมล์)
เขตเวลา: UTC+7
รหัสไปรษณีย์: 84370
เว็บไซต์: เว็บไซต์องค์การบริหารส่วนตำบลตะกุกเหนือ
ตำบลตะกุกเหนือ เป็นตำบลหนึ่งในอำเภอวิภาวดี จังหวัดสุราษฎร์ธานี ตั้งอยู่ทางทิศเหนือของอำเภอ มีลักษณะภูมิประเทศเป็นภูเขาสลับซับซ้อนและพื้นที่ราบลุ่มบางส่วน ตำบลนี้มีความสำคัญด้านทรัพยากรธรรมชาติและแหล่งน้ำสำคัญ เช่น คลองยัน ซึ่งเป็นต้นกำเนิดของแม่น้ำพุมดวงและแม่น้ำตาปี และประชากรส่วนใหญ่ประกอบอาชีพเกษตรกรรมและการประมงเล็กน้อย
ที่ตั้งสำนักงานองค์การบริหารส่วนตำบล

สำนักงานองค์การบริหารส่วนตำบลตะกุกเหนือ ตั้งอยู่เลขที่ 111 หมู่ที่ 4 ตำบลตะกุกเหนือ อำเภอวิภาวดี จังหวัดสุราษฎร์ธานี การเดินทางจากศาลากลางจังหวัดสุราษฎร์ธานีถึงองค์การบริหารส่วนตำบลตะกุกเหนือ สามารถใช้เส้นทางรถยนต์ได้ 2 เส้นทาง:
เส้นทางแรก: เลี้ยวซ้ายจากสี่แยกนายพันธ์ ผ่านองค์การบริหารส่วนตำบลมะลวน ผ่านโรงเรียนวัดห้วยกรวด ระยะทางประมาณ 35 กิโลเมตร ใช้เวลาในการเดินทางประมาณ 45 นาที
เส้นทางที่สอง: เลี้ยวซ้ายจากสี่แยกควนรา ระยะทางประมาณ 75 กิโลเมตร ใช้เวลาในการเดินทางประมาณ 1 ชั่วโมง 12 นาที